ดิฉันเป็นเบาหวานมาประมาณ15ปีคะถ่ายยากมากไม่ออกเลยทรมานมากบ้างทีก็10วันกินยาถ่าย,สวนทวาร,ก็ย้งไม่ถ่ายควรทำอย่างไรคะขอบคะ
สวัสดีค่ะ ท้องผูก คืออาการถ่ายอุจจาระน้อยกว่าปกติหรือถ่ายอุจจาระไม่ออกเป็นเวลานาน มักเกิดจากสาเหตุการรับประทานอาหารที่มีกากใยน้อยหรือดื่มน้ำน้อย สาเหตุอื่นๆเช่นโรคลำไส้อุดตัน ลำไส้แปรปรวน การได้รับยาบางชนิดเช่น ยารักษาอาการชัก ธาตุเหล็ก หรือมีภาวะไทรอยด์ต่ำแนะนำการปรับพฤติกรรมด้วยการรับประทานอาหารที่มีกากใยสูง ดื่มน้ำมากๆ ฝึกการขับถ่ายให้เป็นเวลาและไม่นั่งถ่ายนานจนเกินไป เน้นรับประทานผัก ผลไม้ และธัญพืช หลีกเลี่ยงการดื่มแอลกอฮอล์และการสูบบุหรี่หากปรับพฤติกรรมแล้วยังไม่ดีขึ้น ควรไปพบแพทย์ทางเดินอาหารเพื่อตรวจร่างกายเพิ่มเติมหาสาเหตุที่เป็นไปได้ดังกล่าวไป หากตอนนี้ท้องผูก ถ่ายแล้วเจ็บมาก ท้องอืดมาก ควรรีบไปพบแพทย์